426.03 REGOLAMENTI DWAR NOTIFIKAZZJONI U ĦLASIJIET TA’ SERVIZZI FIDUĊJARJI ELETTRONIĊI L-AVVIŻ LEGALI 248 tal-2016. L-AVVIŻ LEGALI 248 tal-2016. 1. Titolu. It-titolu ta’ dawn ir-regolamenti hu r-Regolamenti dwar Notifikazzjoni u Ħlasijiet ta’ Servizzi Fiduċjarji Elettroniċi. 2. (1) Sakemm ma jingħadx mod ieħor f’dawn ir-regolamenti, għandhom japplikaw it-tifsiriet fl-Att dwar il-Komunikazzjonijiet u Transazzjonijiet Elettroniċi, u fir-Regolament Numru 910/2014 tal-Parlament Ewropew u tal-Kunsill tat-23 ta’ Lulju 2014 dwar l-identifikazzjoni elettronika u s-servizzi fiduċjarji għal transazzjonijiet elettroniċi fis-suq intern u li jħassar id-Direttiva 1999/93/KE. (2) F’dawn ir-regolamenti, sakemm ir-rabta tal-kliem ma titlobx mod ieħor: " Att " tfisser l-Att dwar il-Komunikazzjonijiet u Transazzjonijiet Elettroniċi; Kap. 426. Kap. 426. " Awtorità " tfisser l-Awtorità ta’ Malta dwar il-Komunikazzjoni; u " Regolament " tfisser ir-Regolament Numru 910/2014 tal-Parlament Ewropew u tal-Kunsill tat-23 ta’ Lulju 2014 dwar l-identifikazzjoni elettronika u s-servizzi fiduċjarji għal transazzjonijiet elettroniċi fis-suq intern u li jħassar id-Direttiva 1999/93/KE. 3. Notifikazzjoni. F’konformità mad-dispozizzjonijiet tar-Regolament, persuna li hi stabbilita f’Malta li biħsiebha tipprovdi servizz fiduċjarju kwalifikat f’Malta għandha, qabel ma tipprovdi dan is-servizz, tissottometti notifika lill-Awtorità skont id-dispożizzjonijiet tal-Artikolu 21 tar-Regolament u skont kwalunkwe formula ta’ notifikazzjoni u proċess li l-Awtorità tista’ minn żmien għal żmien tistabbilixxi. 4. Persuna li tissottometti notifika lill-Awtorità skont ir-regolament 3 għandha tagħmel lill-Awtorità l-ħlasijiet li ġejjin: (a) meta tissottometti notifika, ħlas ta’ darba ta’ elfejn u tmien mitteuro (€ 2,800) li jitħallas mas-sottomissjoni tan-notifika lill-Awtorità; u (b) ħlas ta’ elfejn euro (€ 2,000) darba kull sena fl-għeluq żmien sena minn meta tkun saret in-notifika skont il-paragrafu (a).